Ο **Αντουάν Γκιζένγκα** (*Antoine Gizenga*, 1925-2019) ήταν πολιτικός από τη Λαϊκή Δημοκρατία του Κονγκό. Έγινε πρωθυπουργός του Κονγκό, στις 30 Δεκεμβρίου του 2006 και παραιτήθηκε το 2008.

Πρώτα χρόνια
------------

Γεννήθηκε στις 5 Οκτωβρίου 1925. Κατά το παρελθόν χρημάτισε αντιπρόεδρος της κυβέρνησης (1960, 1961-62), πρωθυπουργός (1960-1961) και Αρχηγός Κράτους (1961) στη διάρκεια επανάστασης. Η κυβέρνησή του στο Στάνλεϊβιλ (Stanleyville) αναγνωρίστηκε από 21 αφρικανικές και ασιατικές όπως και χώρες της Ανατολικής Ευρώπης. Φυλακίστηκε από το 1962 ως τον Ιούλιο του 1964 και ξανά από τον Οκτώβριο του 1964 ως το Νοέμβριο του 1965. Έζησε στην εξορία από το 1965 ως το 1992.

Πολιτική σταδιοδρομία
---------------------

Η πολιτική του Γκιζένγκα στηρίζεται στο μοντέλο του δολοφονηθέντα Πατρίς Λουμούμπα. Μετά τη δολοφονία του τελευταίου ο Γκιζένγκα τέθηκε επικεφαλής επαναστατικής κυβέρνησης. Τον Ιούλιο του 2006 διεκδίκησε το προεδρικό αξίωμα, με το Ενωμένο Κόμμα των Λουμουμπιστών (*Parti Lumumbiste Unifié*, PALU). Στις εκλογές αυτές ήρθε τρίτος με 13,06 % των ψήφων, πίσω από το νικητή Ζοζέφ Καμπιλά και το Ζαν-Πιερ Μπεμπά.

### Κάθοδος στις προεδρικές εκλογές του 2006

Στις 30 Σεπτεμβρίου 2006 ο Γκιζένγκα υπέγραψε συμφωνία για κυβέρνηση συνασπισμού με την πολιτική πλατφόρμα του Καμπιλά, το Συνασπισμό για την προεδρική πλειοψηφία (*Alliance pour la majorité présidentielle*). Με βάση τη συμφωνία υποστήριξε τον Καμπιλά στον τελικό γύρο των προεδρικών εκλογών τον Οκτώβριο του 2006. Σε αντάλλαγμα θα γινόταν πρωθυπουργός. 

### Πρωθυπουργός

Ο Καμπιλά κέρδισε τις εκλογές και ορκίστηκε πρόεδρος στις 6 Δεκεμβρίου του 2006. Στη συνέχεια όρισε τον Γκιζένγκα ως *Informant*, αξίωμα που συμπεριελάμβανε την επίσημη αναγνώριση ότι η κυβέρνηση διέθετε την κοινοβουλευτική πλειοψηφία ώστε να σχηματιστεί.. Στις 30 Δεκεμβρίου του 2006 διορίστηκε ο Γκιζένγκα στην πρωθυπουργία από τον πρόεδρο Καμπιλά. Σε ηλικία 81 ετών, έγινε ένας από τους γηραιότερους πρωθυπουργούς στον κόσμο.

Η νέα κυβέρνηση διέθετε 59 συνολικά μέλη χωρίς τον Γκιζένγκα. Η σύνθεσή της ανακοινώθηκε στις 5 Φεβρουαρίου του 2007. Στις 25 Νοεμβρίου του ιδίου χρόνου ανακοινώθηκε ένα νέο σχήμα με 44 υπουργούς.

Παραίτηση
---------

Στις 25 Σεπτεμβρίου του 2008 ο Γκιζένγκα υπέβαλε στον πρόεδρο Καμπιλά την παραίτησή του από την πρωθυπουργία. Σε τηλεοπτική του ανακοίνωση της ίδιας ημέρας απέδωσε την απόφασή του στην προχωρημένη ηλικία του. Το Κίνημα για την Απελευθέρωση του Κονγκό (MLC), από πλευράς Αντιπολίτευσης, διέψευσε ότι η παραίτηση του πρωθυπουργού οφειλόταν σε λόγους ηλικίας. Στις 28 Σεπτεμβρίου ο Καμπίλα έστειλε επιστολή στον γηραιό πολιτικό και επίσημα αποδέχτηκε την παραίτησή του. Ο κυβερνών συνασπισμός (Συνασπισμός για την Προεδρική Πλειοψηφία) παρέμεινε στη θέση του μετά την παραίτηση του Γκιζένγκα. Ταυτόχρονα, ξεκίνησαν διαπραγματεύσεις για την επιλογή του διαδόχου του. Στις 10 Οκτωβρίου 2008 τον διαδέχθηκε στο πρωθυπουργικό αξίωμα ο Αντόλφ Μουζίτο.

Ο Γκιζένγκα απεβίωσε σε ηλικία 93 ετών στις 24 Φεβρουαρίου 2019.

Παραπομπές
----------

1. 1 2  (Γερμανικά) *Munzinger Personen*. 00000009398. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb15626637r. Ανακτήθηκε στις 10  Οκτωβρίου 2015.
3. ↑  Felix S. Bethke: «Database of Cabinet Politics in Sub-Sahara Africa» (Αγγλικά) Ανακτήθηκε στις 3  Ιουνίου 2022.
4. ↑  Decès de l'ancien Premier ministre congolais, Antoine Gizenga
5. ↑  Joe Bavier, "Congo names opposition veteran, 81, prime minister", *Reuters*, 30 Δεκεμβρίου 2006.
6. ↑  «Profile: Congo opposition candidates». *BBC News Online*. Ανακτήθηκε στις 30 Ιουλίου 2006.
7. ↑  «Kabila gets 44.8 pct in Congo poll, goes to run-off». Reuters. Ανακτήθηκε στις 20 Αυγούστου 2006. [*νεκρός σύνδεσμος*]
8. ↑  Kari Barber, "Congo President Begins Forming New Government", VOA News, 21 Δεκεμβρίου 2006.
9. ↑  "La composition du nouveau gouvernement de la RDC connue"[*νεκρός σύνδεσμος*], *African Press Agency*, 5 Φεβρουαρίου 2007 (Γαλλικά).
10. ↑  "RD Congo: Liste du nouveau gouvernement congolais" Αρχειοθετήθηκε 2007-11-29 στο Wayback Machine. Panapress (Afriquenligne.fr), 26 Νοεμβρίου 2007 (Γαλλικά).
11. ↑  "DR Congo's prime minister, 83, quits citing old age", AFP, 25 Σεπτεμβρίου 2008.
12. ↑  "Gizenga's resignation 'an admission of failure': opposition", AFP, 26 Σεπτεμβρίου 2008.
13. ↑  "DR Congo president 'acknowledges' PM's resignation", AFP, 29 Σεπτεμβρίου 2008.
14. ↑  Franz Wild, "Congo Coalition to Stay After Premier's Departure (Update1)", Bloomberg.com, 30 Σεπτεμβρίου 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  Antoine Gizenga στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37848213
* LCCN: n2008028492
* ISNI: 0000 0000 7868 0828
* GND: 124317871
* SUDOC: 123904609
* BNF: cb15626637r (data)

 |

 |